**УСЛОВИЯ**

**ЗА ПРОВЕЖДАНЕ НА ТЪРГ ЗА ДОСТАВКА НА ВТЕЧНЕН ПРИРОДЕН ГАЗ (LNG)**

**ЗА НУЖДИТЕ НА „БУЛГАРГАЗ“ ЕАД ЗА ПЕРИОДА 2024-2034 г.**

1. **ПРЕДМЕТ НА ПРОЦЕДУРАТА:** доставка на втечнен природен газ (LNG) за нуждите на „Булгаргаз“ ЕАД за периода 2024-2034 г.
2. **УСЛОВИЯ НА ДОСТАВКАТА:**
3. **Необходими количества годишно:** 10 600 000 MWh/годишно ≈ 36 168 705 MMBtu/годишно.

*Забележка: Булгаргаз ще разпредели количеството на повече от един доставчик по свое решение, ако дружеството прецени, че това е подходящо за целта за диверсификация на ценовия риск.*

1. **Гъвкавост по отношение на заявения размер на товарите**:
* **Минимален размер на товара** – 500 000 MWh/ ≈ 1 700 000 MMbtu;
* **Максимален размер на товара** – 1 000 000 MWh/ ≈ 3 400 000 MMbtu;
* **Минимално/максимално отклонение на доставеното количество от заявеното** – следва да бъде обявено, но не повече от +/- 5 %;
* **Срок за заявяване/изменение на график за доставка** - следва да бъде обявено, но не повече от 60 дни преди началото съответния период;
* **Дял от фиксираното годишно количество, което може да бъде взето през следващата/ите година/и -** следва да бъде обявено, но не по-малко от **10 %.**
1. **Качество на LNG:** в пълно съответствие с общите спецификации на ДЕСФА и Александруполис INGS за природен газ на вход;
2. **Период на доставка**: 1 януари 2024 г.\* - 1 януари 2034 г.

\* *Забележка*: *не по-късно от датата на въвеждане в търговска експлоатация на INGS Александруполис.*

1. **Място на доставка (разтоварване)**: Александруполис INGS;
2. **Условия за доставка** - DES (Delivery Ex-Ship)
3. **Демюрейдж** - нормата за демюрейдж на дневна и пропорционална основа е ставката, публикувана под заглавието Atlantic "Shipping Rate" в Platts LNG Daily на съответната планирана дата на доставка. Ако нормата на Platts не е публикувана на приложимата дата на планираната доставка, тогава нормата на демюрейджа е последната публикувана тарифа на Platts Atlantic Rate, непосредствено преди приложимата дата на планираната доставка.
4. **ИЗИСКВАНИЯ КЪМ УЧАСТНИЦИТЕ:**
5. Източници на доставка на втечнен природен газ - източникът трябва да бъде от държави без наложени санкции, ембарго или каквито и да било търговски ограничения;
6. Собственост на компанията - собствеността (краен бенефициент) трябва да е ясна, с добра репутация и без връзки с държави, на които са наложени санкции, ембарго или каквито и да било търговски ограничения;
7. Надеждност по отношение на банките и репутация - дружеството доставчик трябва да е приемливо за банките и надеждно за финансиране на договорените доставки;
8. Да притежават опит в доставките на втечнен природен газ – общо доставено количество втечнен природен газ най-малко еквивалент на 5 000 000 MWh ≈ 17 060 708 MMBtu за всяка от последните 3 (три) години.
9. Да не се намират в производство по ликвидация или несъстоятелност и да не са обявени в несъстоятелност, съгласно националното законодателство по регистрация.
10. **ЕТАПИ НА ПРОЦЕДУРАТА**

**Етап I Онлайн събитие**

**Регистрация за онлайн събитие на 20.10.2022 г.**

Заинтересованите страни, които искат да участват в събитието, трябва да изпратят на имейл: tenders@bulgargaz.bg в срок до 14.10.2022 г. следната информация:

1. Име на лицето, което ще участва;
2. Наименование на компанията, която представляват;
3. Длъжност, която заемат в компанията, която представляват;
4. Имейл адрес, на който ще бъде изпратена поканата за конферентната връзка.
5. Телефонен номер за връзка.

 **Онлайн събитие и презентация**

На 20.10.2022 г. ще бъде проведено онлайн събитие от "Булгаргаз" ЕАД чрез Microsoft Teams, на което ще бъде направена обобщена презентация на нуждите на дружеството и ще бъде представена на всички заинтересовани страни, които са се регистрирали за участие.

**Етап II Предварителен подбор на кандидатите**

В срок до 22:00 ч., централно европейско време (CET), на 24.11.2022 г. всички заинтересовани лица, които желаят да участват в настоящата тръжна процедура, подават до „Булгаргаз“ ЕАД по електронна поща на следния адрес: tenders@bulgargaz.bg ***писмо за намерение***, в което посочват интереса си за по-нататъшно участие в процедурата и ***към което******прилагат*** попълнена *Анкета на „Булгаргаз“ ЕАД за опознаване на компания потенциален партньор, по образец* – *Приложение № 1* към настоящите условия;

Определена със заповед на изпълнителния директор на „Булгаргаз“ ЕАД комисия ще извърши проверка за съответствие на кандидатите с изискванията за участие в процедурата, въз основа на представените документи и в срок до 16:00 ч., централно европейско време (CET) на 25.11.2022 г. ще уведоми допуснатите до участие в следващия етап на тръжната процедура кандидати по електронна поща, на посочените от тях e-mail адреси.

**Няма да бъде допуснат до участие в Етап III на тръжната процедура кандидат:**

* който е подал писмо за намерение след определения срок;
* който не е представил попълнена анкета на „Булгаргаз“ ЕАД за опознаване на компания потенциален партньор съгласно, по образец – *Приложение № 1*;
* в анкетата на който няма достатъчно информация или информацията показва, че той не отговаря на изискванията за участие в процедурата.

В срок до 16:00 ч., централно европейско време (CET) на 25.11.2022 г. "Булгаргаз" ЕАД ще информира недопуснатите до участие в Етап III на тръжната процедура кандидати с индивидуално мотивирано писмо по електронна поща, на посочените от тях e-mail адреси.

**Етап IV Подаване на първоначални обвързващи оферти**

**1. Срок за подаване: до 22:00 ч**., централно европейско време (CET), **на 08.12.2022 г.**

Допуснатите до участие в Етап II на тръжната процедура кандидати следва да подадат *електронно подписана* *оферта по образец –* *Приложение № 2* към настоящите условия, ведно с приложенията към нея, по електронна поща на следния адрес: tenders@bulgargaz.bg, в архивиран формат с парола до 22:00 ч., централно европейско време (CET), на 08.12.2022 г.

Паролата следва да бъде изпратена с отделно електронно писмо на същия електронен адрес, не по-рано от 9:00 ч. и не по късно от 11:00 ч., централно европейско време (CET), на 09.12.2022 г.

**2. Задължителни изисквания към съдържанието на офертата**:

* 1. **Количество:**
* оферираното количество следва да не бъде по-малко от 5 100 000 MWh/годишно или 17 401 922 MMBtu/годишно;
* минимално/максимално отклонение на доставеното количество от заявеното - не повече от +/- 5 %;
* дял от фиксираното годишно количество, което може да бъде взето през следващата/ите година/и **-** не по-малко от 10 %.
	1. **Качество на LNG:** в пълно съответствие с общите спецификации на ДЕСФА и Александруполис INGS за природен газ на вход;
	2. **Условия на доставка:** DES (Delivery Ex-Ship);
	3. **Място на доставка (разтоварване):** Александруполис INGS;
	4. **Цена:** оферираната цена следва да реферира към TTF front month с посочена отстъпка в Еuro за MWh, или към Henry Hub (HH), или към хибридна формула. Цената следва да включва всички разходи за доставка до Александруполис INGS, с изключение на разходите за съхранение и регазификация;
	5. **Срок за заявяване/изменение на график за доставка** - не повече от 60 дни преди съответния период;
	6. **Начин и срокове на плащане при сключване на договор:** авансово плащане на месечна база не повече от 50%, срок на авансово плащане на месечна база: не по-рано от 15 дни преди датата на доставка, брой дни за плащане след последен ден на доставка - не по-рано от 10 дни;
	7. **Допълнителни разходи,** които могат да възникнат за „Булгаргаз“ ЕАД при доставката (предполагаемо изпаряване – не повече от 0,15 % на ден, други);
	8. **Период на доставка** – предложеният период на доставка следва да е 3, 5 или 10 години;
	9. **Декларация за отсъствие на обстоятелства, по образец –** *Приложение № 3 към настоящите условия;*
	10. **Пълномощно** – прилага се, ако офертата е подписана от пълномощник;
	11. Проект на Споразумение за покупко-продажба на втечнен природен газ;

**Няма да бъде допуснат до оценка и класиране участник:**

* подал оферта и/или парола извън определения срок;
* представил оферта, чието съдържание не отговаря на посочените по горе задължителни изисквания или парола, която не отваря представената оферта.

**Етап V Оценка и класиране на първоначалните обвързващи оферти**

Получените оферти ще бъдат отворени от определената със заповед на Изпълнителния директор на „Булгаргаз“ ЕАД комисия в 12:00 ч., централно европейско време (CET), на 09.12.2022 г.

Офертите ще бъдат оценени и класирани от комисията по *Методика за определяне на комплексната оценка на офертите* *рефериращи към индекс TTF* – *Приложение № 4 и Методика за определяне на комплексната оценка на офертите* *рефериращи към индекс HH* – *Приложение № 5* към настоящите условия.

В срок до 16:00 ч., централно европейско време (CET) на 14.12.2022 г. "Булгаргаз" ЕАД ще информира недопуснатите до участие в Етап VII на тръжната процедура кандидати с индивидуално мотивирано писмо по електронна поща, на посочените от тях e-mail адреси.

В същия срок „Булгаргаз“ ЕАД ще уведоми по електронна поща, на посочените от тях e-mail адреси класираните участници, които се допускат до участие в следващия етап на процедурата.

**Етап VI Преговори с класираните участници**

Класираните участници ще бъдат поканени за преговори по проекта на Рамково споразумение, които ще се проведат в периода 15.12.2022 - 16.01.2023 г.

**Етап VII Подаване на окончателни оферти**

В срок до 22:00 часа, централно европейско време (CET), 24.01.2023 г., класираните участници могат да подадат окончателни оферти. В окончателната си оферта участниците могат да предлагат параметри, различни от предложените в първоначалната обвързваща оферта или да потвърдят първоначално предложените параметри. Ако не бъде подадена окончателна оферта, за окончателна ще се счита подадената първоначална обвързваща оферта.

Участниците следва да подадат *електронно подписана* *окончателна* *оферта по образец –* *Приложение № 2* към настоящите условия, ведно с приложенията към нея, по електронна поща на следния адрес: tenders@bulgargaz.bg, в архивиран формат с парола до 22:00 ч., централно европейско време (CET), на 24.01.2023 г.

Паролата следва да бъде изпратена с отделно електронно писмо на същия електронен адрес, не по-рано от 9:00 ч. и не по късно от 11:00 ч., централно европейско време (CET), на 25.01.2023 г.

**Етап VIII Оценка и окончателно класиране на офертите**

Окончателните оферти на участниците ще бъдат отворени от определената със заповед на Изпълнителния директор на „Булгаргаз“ ЕАД комисия в 12:00 ч., централно европейско време (CET), на 25.01.2023 г.

**Няма да бъде допуснат до оценка и класиране участник:**

* подал оферта и/или парола извън определения срок;
* представил оферта, чието съдържание не отговаря на посочените по горе задължителни изисквания или парола, която не отваря представената оферта.

 Окончателните оферти ще бъдат оценени от комисията по *Методика за определяне на комплексната оценка на офертите* *рефериращи към индекс TTF* – *Приложение № 4 и Методика за определяне на комплексната оценка на офертите* *рефериращи към индекс HH*– *Приложение № 5* към настоящите условия.

 След приключване на оценката на офертите по всяка от двете методики, комисията ще извърши класиране. За целта ще се сравнят получените цени за период, за който са публикувани фючърсните индекси към датата на извършване на класирането, съответно за TTF – в изданието Argus European Natural Gaz, за НН – на https://www.cmegroup.com/markets/energy/natural-gas/natural-gas.settlements.html. Ценовите формули, предложени от участниците, ще бъдат приложени за целите на изчислението на цена за периода. За определяне на оценката по показател К1 ще се използва изчислената цена, базирана на осреднените цени за периода, за който има публикувани стойности на фючърсите и в двата посочени източника.

 Крайното класиране ще се извърши като ще се приложи формулата за комплексна оценка на офертите, посочена в методиките за оценка – Приложение № 4 и Приложение № 5 (КO=K1+K2+К3+К4+К5).

 “Булгаргаз”ЕАД ще договори част от количествата втечнен природен газ по ценова формула реферираща към индекса TTF (Title Transfer Facility) и част от количествата втечнен природен газ по ценова формула реферираща към HH (Henry Hub), като всяка част не следва да надвишава 60 % от общото договорено количество.

В срок до 17:00 ч., централно европейско време (CET), на 02.02.2022 г. „Булгаргаз“ ЕАД ще уведоми по електронна поща, на посочените от тях e-mail адреси, класираните участници, с които ще сключи договори, до размера на обявеното за доставка количество за периода 2024-2034 г., **след получаване на** **одобрение от националния регулаторен орган - Комисията за енергийно и водно регулиране (КЕВР)\*.**

 В същия срок "Булгаргаз" ЕАД ще информира недопуснатите до оценка и класиране участници с индивидуално мотивирано писмо по електронна поща, на посочените от тях e-mail адреси.

\* *В съответствие с чл. 21, ал. 1, т. 23 от Закона за енергетиката и чл. 92, ал. 1, т. 2, предложение 3 от Наредба № 3 от 21.03.2013 г. за лицензиране на дейностите в енергетиката, издадена от председателя на Държавната комисия за енергийно и водно регулиране (обн., ДВ,* *бр. 33* *от 5.04.2013 г., посл.изм. и доп., бр. 25 от 29.03.2022 г.), дългосрочните договори за закупуване на енергия, както и техните изменения, преди сключването им от енергийните предприятия, лицензирани по реда на Закона за енергетиката, подлежат на одобрение от КЕВР в 30-дневен срок. Това законово регламентирано правомощие е от съществено значение, тъй като гарантира сигурността на доставките. Окончателният вариант на Рамковото споразумението за покупко-продажба се предоставя на регулаторния орган за одобрение преди неговото подписване.*